# Referat møte i Strategisk samarbeidsutval 01.06.23.

|  |  |
| --- | --- |
| Sted | Haraldsplass Diakonale Sykehus (HDS) |
| Møteleder | Ørjan Raknes Forthun |
| Til stede | **Kommunehelsetjenesten:** Ørjan Raknes Fortun (OU Nordhordland), Trond Egil Hansen (OU Bergen), Kjersti Nordanger (OU Voss), Johnny Breivik (OU Bergensregionen)  **Spesialisthelsetjenesten:**  Randi-Luise Møgster, Linn Dale Bergsma, Hans Olav Instefjord (Helse Bergen), Rebekka Ljosland (Haraldsplass Diakonale sykehus), Janiche Buanes Heltne (de private ideelle innen psykisk helsevern)  **Brukerrepresentanter:**  Bjørn Sivertsen, Jan Elvøy, Lars Jørgen Haugland, Ida Nordvik  **Observatører med tale- og forslagsrett**: Hilde Ystanes (KS), Grete Wold (fastlege)  Eystein Hauge (kommuneoverlege), Bjørg Merete Hjallen (Legeforeningen)  **Samarbeidssekretariatet (SSe):** Eirik Vestrheim, Reidun Braut Kjosås, Trude Hjortland, Elena Sandgathe, Anne Kvalheim. |
| Forfall | Mads Hagebø (OU Bergen), Kathrin Sætren Omland (SSe) |
| Saksnr |  |
| 10/23 | **Godkjenning av innkalling og saksliste**  **Godkjent med følgende merknad:**  Det meldes om utfordringer fra brukerrepresentantene med hensyn til mottak av innkalling og saksgrunnlag. Ved senere utsendelser vil SSe be om bekreftelse på mottak av sakspapirer. |
| 11/23 | **Godkjenning av referat fra møtet 16.02.23.**  **Godkjent** |
| 12/23 | **Partnerskapsmøtet 2023 og 2024**  **Vedtak:**  Strategisk samarbeidsutval (SSU) støtter SSe sin tilråding, og ber om at SSe sjekker ut foreslåtte datoer (8., 9. eller 15. februar) med partnerne i helsefellesskapet, fylkeskommunen, statsforvalteren, og eventuelle andre arrangører.  SSe informerer partnerne om endelig dato for Partnerskapsmøtet 2024 snarlig. |
| 13/23 | **Felles handlingsplan 2023 og 2024**  SSe presenterte kort status for de ulike tiltakene i felles handlingsplan.  SSU ber om at kolonnen som viser tidsrammen for de ulike tiltakene tas inn i igjen.  Kommentarer til enkelttiltak fra SSU:  Punkt 5. ***Evaluera samarbeidet knytt til handtering av covid-19 pandemien*** *og vurdera behov for endring av gjeldande særavtale* - Arbeidet med evalueringen er under planlegging. En arbeidsgruppe må etableres og det diskuteres hvem som delta i denne. Tilbakemeldingen fra SSU er at den opprinnelige pandemikoordineringsgruppen bør ta oppdraget.  Punkt 2. ***Ha eit avtaleverk*** *som er i tråd med mål og retning for samarbeidet i helsefellesskapet* Det henvises til urimeligheten med at staten gir partnerne i helsefellesskapene pålegg om å innarbeide nye lovkrav innen kort frist, samtidig som tilhørende veileder; *Samarbeidsavtaler mellom kommuner og helseforetak* ikke er ferdigstilt.  Punkt 3. **Fullføre etablering av helsefellesskapsstrukturen**  - SSU ber om at tentativ oppstart av Faglige samarbeidsutvalg for de gjenstående målgruppene (skrøpelige eldre og personer med flere kroniske lidelser) tidfestes. |
| 14/23 | **Samarbeid med utdanningssektoren**  Randi-Luise Møgster presenterer saken.  Kommentarer fra SSU:   * Avgjørende for de valg som tas at det ikke etableres et lokalt fora som likevel overstyres av det regionale nivået. Da er det bedre å forsøke å påvirke de regionale fora. Det kan synes vanskelig å gi et nytt lokalt fora et mandat som er like sterkt eller sterkere enn de regionale samarbeidsorganene som allerede eksisterer. * Det er behov for egne, lokale arenaer som bygger på likeverd og som kan bidra til å sikre utdanning etter behovet både i kommuner og sykehus. * Hvordan rigger vi oss best i Helsefellesskapet for å ivareta fellesskapets behov for personell og kompetanse?  Som helsefellesskap må vi uttale oss på vegne av helsefellesskapet, være noe annet enn det vi er hver for oss. Målet må være å forsterke samhandlingen. * Viktig at fagforeningene inkluderes i en eventuell ny arena. En ting er å utdanne folk, vi må også bidra til at de blir i jobbene sine.   **Konklusjon:**  SSU understreker at det må jobbes på to fronter parallelt: - på det regionale nivået (med å få inn kommunal representasjon)  - lokalt; etablere samarbeidsfora som vi mener kan bidra til å nå de mål og dekke det behov Helsefellesskapet i Bergensområdet har. I det lokale kan også det regionale nivået inviteres inn  Gjennom å hjemle behovet for en ny møteplass med utdanningsinstitusjonene i [Tenesteavtale 7. *Samarbeid om forsking, utdanning, praksis og* læretid](https://www.saman.no/samarbeidsavtalar/tenesteavtalar/tenesteavtale-7/) oppnår vi mulighet og kraft til å rette fokus og innsats på helsefellesskapets behov.  **Oppfølging:**   * Starte en dialog om kommunal representasjon inn i det Regionale samarbeidsorganet for utdanning.  Ansvar: Representant fra Helse Bergen og fra Haraldsplass Diakonale sykehus følger opp. * Skissere en prosess og en ramme for etablering av ny samarbeidsarena mellom Helsefellesskapet i Bergensområdet og utdanningsinstitusjonene (Hjemlet i Tenesteavtale 7.)   Ansvar: SSe utarbeider utkast til skisse som legges frem på neste SSU-møte |
| 15/23 | **Felles overordna strategi for helsefellesskapet**  Randi-Luise Møgster presenterte saken.  Prosess rundt og utkast til en erklæring må ta utgangspunkt i signalene fra Partnerskapsmøtet;   * Fastlegekrisen er et felles anliggende * Handlingsplanen * Samhandlingsmidler * Felles prosjekter   Kommentarer fra SSU   * Forslag; be alle parter melde inn hvilke strategiske utfordringer en ser for egen organisasjon og hvilke strategiske utfordringer en opplever helsefellesskapet står overfor. Dette kan være ett grunnlag å bygge et utkast til strategi/erklæring på. * I et arbeid med strategidokument/erklæring så vil veien være målet.   **Vedtak:**  Strategisk samarbeidsutval støtter forslag til prosess og mandat for arbeidet med å utarbeide felles strategidokument for helsefellesskapet. |
| 16/23 | **Etablere faglige samarbeidsutvalg (FSU) Jf. Pkt. 3 i Handlingsplan 2023**  Simon Øverland, Helse Bergen, innledet - Se vedlagte PP-presentasjon som ble benyttet i møtet  Kommentarer fra SSU:   * Det uttrykkes støtte til forslaget fra OU Bergen om å benytte allerede eksisterende referansegruppe som et første steg mot et faglig samarbeidsutval for voksne med utfordringer innen psykiske helse og rus. * Det uttrykkes også behov for å starte arbeidet med faglige samarbeidsutval for de to siste målgruppene som ble prioritert i gjeldende Helse- og sykehusplan. Spesielt nevnes de *skrøpelige eldre*. Enighet i SSU om at vi bør komme i gang med et faglig utvalg for målgruppen skrøpelige eldre så snart som mulig. Hva hindrer en eventuell oppstart?  Har fellesskapet kapasitet, så er det mulig å også starte opp et tredje faglig samarbeidsutvalg. Skissert modell for oppstart for målgruppen barn og unge kan eventuelt også benyttes for målgruppen *skrøpelige eldre*. * Det vil være ei viktig målsetting å hente erfaringer, identifisere utfordringer og drøfte disse gjennom det praktiske arbeidet med å etablere faglig samarbeidsutvalg for alle de tre ovenfornevnte målgrupper. Gruppene må derfor samle refleksjoner på arbeidet underveis. De ulike tilnærmingene skal tjene som eksempel, og gi grunnlag for å drøfte sammensetning, mandat og arbeidsmåter i etablering og videreutvikling av helsefellesskapets faglige utvalg.   **Vedtak:**  - SSU støtter SSe sin anbefaling i saksgrunnlaget som lå til grunn for behandling av saken, og ber i tillegg om at SSe i kommende OU-runde også hører ut om det er ønske om og kapasitet til at vi i helsefellesskapet starter opp med arbeidet knyttet til en tredje målgruppe; de skrøpelige eldre.   - SSU ber om at det blir gitt en orientering og status for arbeidet i OU og SSU møter høsten 2023 og våren 2024. |
| 17/23 | **Forslag til nytt mandat for Medisinsk fagleg utval (MFU)**  Forslag til mandat for Medisinsk fagleg utval vedtas med følgende merknader/tillegg:  - Leder- og nestlederrollene bør alternere annethvert år mellom kommune og spesialisthelsetjeneste. - SSU påpeker at det er viktig at praksiskonsulentene, som nå har fått tittel samhandlingsleger, inkluderes og involveres i MFU. |
| 18/23 | **Etablering av nettverk for ernæringsoppfølging**  Kari Sygnestveit, Helse Bergen, innledet.  Se vedlagte pp- presentasjon benyttet i møtet.  Kommentarer fra SSU:   * Det vises til at *Retningslinje for samhandling om ernæringsstatus og ernæringsbehandling, Inn- og utskrivning mellom sykehus og kommune for somatiske pasienter over 18 år, ble godkjent av de fire* områdeutvalgene i april 2023, og at en ny arbeidsgruppe for arbeid med en tilsvarende retningslinje for pasienter innenfor rus og psykiatri vil bli etablert i løpet av høsten 2023. * Retningslinjene er en oppfølging av Tenesteavtale 3 og 5, samt Tenesteavtale 10. * SSU er glade at det blir tatt initiativ til at aktuelle ressurspersoner kan bli gitt anledning til å møtes og slik styrke fagfeltet og samarbeid og samhandling på tvers av enheter og nivå.     **Vedtak:**  Strategisk samarbeidsutvalg støtter arbeidsgruppens anbefaling om å etablere et faglig nettverk for ernæringsarbeid.  Strategisk samarbeidsutvalg støtter anbefalingen om representasjon fra partene slik det fremkommer av det aktuelle saksgrunnlaget. |
| 19/23 | **Aktuelle saker fra medlemmene i helsefellesskapet**  Ny heading og fast punkt i SSU-møtene; bidra til å sikre at stemmene fra medlemmene høres, og at saker som meldes blir tatt opp.  **Saker meldt fra kommuneoverlegene til drøfting i SSU**   * Behov for evaluering av [Særavtale til tenesteavtale 7. Samarbeid om utlysing og tilsetting i kopla stillingar for LIS1](https://www.saman.no/samarbeidsavtalar/seravtalar/seravtale-til-tenesteavtale-7-samarbeid-om-utlysing-og-tilsetting-i-kopla-stillingar-for-lis1/)   Kommentarer fra SSU: Det kan være fornuftig å evaluere særavtalen.  Et grep for å forbedre samarbeidet om rekruttering av LIS1 kan være at kommune og spesialisthelsetjeneste sitter side om side og gjennomfører «siling» av kandidater. Det er viktig at kommunene bruker handlingsrommet de har i rekrutteringen av LIS1.   **Konklusjon:**  - Helse Bergen vil melde tilbake til aktuelt fagmiljø/ansvarlige at det må arbeides for å finne en modell for bedre samarbeid mellom kommuner og spesialisthelsetjeneste når LIS1-kandidater rekrutteres. - Innmeldte sak om behov for evaluering av særavtalen vil bli fulgt opp i sak om årlig gjennomgang av avtaleverket høsten 2023.   * Vedtak om tvangsbehandling somatikk: Kommuneoverlegene i de fire OU-ene er opptatt av å forstå mer om hvordan spesialisthelsetjenesten i vårt helsefellesskap praktisere muligheten også dette omsorgsnivået har til å fatte vedtak om somatisk tvangsbehandling etter pasient- og brukerrettighetsloven kapittel 4A. Problemstillingen er relevant for hele helsefellesskapet fordi den i prinsippet kan inkludere overganger mellom sykehus og kommuner for svært syke pasienter. Vi er derfor takknemlig for kort gjennomgang av temaet i SSU som vår representant så kan ta med tilbake til kommuneoverlegene i de fire OU-ene.   Kommentarer fra SSU:  Pasient- og brukerrettighetsloven synes ikke å være godt nok kjent i spesialisthelsetjenesten, herunder handlingsrommet en har for å gjøre vedtak om somatisk tvangsbehandling og vilkår for bruk av tvang § 4A-3.  Det er viktig å spørre seg om hvordan handlingsrommet utnyttes til beste for pasient og fellesskap. Det påpekes også at det er viktig å ikke glemme ambulansepersonellet når denne tematikken løftes.   Haraldsplass Diakonale sykehus (HDS) rapporterer at de har retningslinjer på plass og at dette ikke synes å være en utfordring ved HDS.  Helse Bergen sine representanter i SSU reflekterer rundt hvilke fora en har for å drøfte slike problemstillinger. Helse Bergen vil ta tematikk, spørsmål og forslag med seg tilbake og drøfte dette i aktuelle fora.  **Oppfølging:**  - tematikken følges opp med tilbakemelding fra Helse Bergen til/i neste SSU-møte (22 september). - ønskelig at de aktuelle retningslinjene fra spesialisthelsetjenesten deles med kommuneoverlegene.  **Sak meldt fra Helse Bergen**   * Samhandlingsmidler Helsefellesskapet   + Det vises til [NOU 2023:8 Fellesskapets sykehus](https://www.regjeringen.no/no/dokumenter/nou-2023-8/id2967792/), [Kap. 6.](https://www.regjeringen.no/no/dokumenter/nou-2023-8/id2967792/?ch=7)   + Kan vi i Helsefellesskapet i Bergensområdet prøve ut en ordning med innskudd fra partnerne til et helsefellesskapsbudsjett som forvaltes av SSU etter kriterier vi i fellesskap blir enige om?   Kommentarer fra SSU:  Godt forslag å starte en prosess og knytte dette til arbeidet med sak 15/23 om felles overordnet strategi/erklæring for helsefellesskapet.  Det er vanskelig å se for seg et spleiselag på nåværende tidspunkt, men det er en god ide å komme i gang med å berede grunnen for hvordan samhandlingsmidler eventuelt skal forvaltes og fordeles, etter hvilke kriterier.   Oppfølging: Det foreslås å sette ned et utvalg eller en gruppe som kan skissere et utkast til prosess og aktuelle kriterier for hvordan eventuelle midler skal benyttes i fellesskap. I tillegg er det viktig at vi hver for oss gir høringsinnspill på den aktuelle NOU-rapporten fra Sykehusutvalget vist til over. Blant annet bør det vises til i flere høringssvar at midlene som kommer bør være «friske midler».  SSe påpeker her at det vil, slik det også ble sagt i SSU møtet, være naturlig å se oppdraget om utarbeiding av kriterier for Helsefellesskapets fordeling og bruk av eventuelle samhandlingsmidler til arbeidsgruppen som fikk i oppdrag å utarbeide en overordnet strategi/erklæring for Helsefellesskapet i Bergensområdet. Jf. Sak. 15/23. |
| 20/23 | **Eventuelt** |